open-index/open-wikipedia-markdown huggingface dataset:
Ilkka Asteljoki

**Ilkka Tapani Asteljoki** (5. syyskuuta 1942 Helsinki – 15. maaliskuuta 2005) oli suomalainen everstiluutnantti, joka toimi muun muassa Lapin jääkäripataljoonassa ja YK-tehtävissä. 

Asteljoen vanhemmat olivat poliisitarkastaja Olli Asteljoki ja Rauni Essman. Hänen puolisonsa vuodesta 1965 oli Liisa Siitonen. Heidän poikansa on everstiluutnantti Oula Asteljoki (s. 1968).

Asteljoki tuli ylioppilaaksi Kouvolan lyseosta 1962 ja suoritti Kadettikoulun 1966 ja esiupseerikurssin 1979. Hän toimi Kymen jääkäripataljoonassa opetusupseerina  1963 ja Lapin jääkäripataljoonassa opetusupseerina 1966–1968, komppanianpäällikkönä 1968–1969 ja komppanian- ja toimistopäällikkönä 1974–1976. UNTSO:n sotilastarkkailija Asteljoki oli 1973–1974, Kadettikoulun opetusupseeri 1976 ja komppanianpäällikkö  UNEF II -joukko-osastossa 1976–1977. Päällystöopiston komppanianpäällikkönä ja kurssinjohtajana hän toimi 1977–1980 ja Jääkäriprikaatissa kuljetusupseerina 1980–1984 ja komppanianpäällikkönä 1984–1987 sekä pataljoonaupseerina 1987–1989. SURB/UNIFIL-joukoissa Asteljoki toimi 1989–1990, Lapin jääkäripataljoonan komentajan sijaisena 1990 ja pataljoonaupseerina 1991 sekä vielä Jääkäriprikaatin reservialiupseerikoulun johtajana 1992. Vakinaisesta palveluksesta hän erosi 1993, mutta toimi vielä sen jälkeen SMO/UNPROFOR-tehtävissä 1994–1995 ja CMO/PFP COG5-7 -tehtävissä 1996–1997.

Asteljoki ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1983 ja everstiluutnantiksi 1992. 

## Lähteet
P niin kuin per...

***P niin kuin per...*** () on yhdysvaltalainen, Bill Burrin ja Michael Pricen luoma animoitu tilannekomediasarja, jota on julkaistu Netflixissä 18. joulukuuta 2015 - 25. marraskuuta 2021 asti. Sarjassa pääosia näyttelevät Bill Burr, Laura Dern, Justin Long, Haley Reinhart, Debi Derryberry ja Sam Rockwell.

Sarjaa on esitetty viiden tuotantokauden verran.
## Luettelo jaksoista
### Ensimmäinen tuotantokausi (2015)
#*The Bleedin’ in Sweden* (julkaistu 18. joulukuuta 2015)
#*Saturday Bloody Saturday* (julkaistu 18. joulukuuta 2015)
#*The Trough* (julkaistu 18. joulukuuta 2015)
#*F is for Halloween* (julkaistu 18. joulukuuta 2015)
#*Bill Murphy’s Day Off* (julkaistu 18. joulukuuta 2015)
#*O Holy Moly Night* (julkaistu 18. joulukuuta 2015)
Buenos Airesin ePrix

**Buenos Airesin ePrix** oli Formula E -sarjan osakilpailu, joka ajettiin Puerto Maderon katuradalla vuosina 2015–2017.

## Voittajat

## Lähteet
Kent Ridgen metroasema

**Kent Ridge** on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.

## Junat

## Lähteet

## Aiheesta muualla

* Kent Ridgen metroasema Singaporen liikennelaitoksen sivuilla
Westminsterin silta

**Westminsterin silta** () on Thames-joen ylittävä silta Lontoossa Yhdistyneessä kuningaskunnassa. Silta yhdistää pohjoisella puolella olevan Westminsterin eteläpuolella olevaan Lambethin kaupunginosaan.


[
{
"type": "ExternalData",
"service": "geopoint",
"ids": "Q456960",
"properties": {
"title": "Westminsterin silta",
"marker-color": "ff0000",
"marker-symbol": "bridge",
"marker-size": "small",
"stroke": "#ffffff",
"stroke-width": 2,
"stroke-opacity": 1 }
},

{
  "type": "ExternalData",
  "service": "geoshape",
  "ids": "Q456960",
  "properties": {"fill": "#ff0000", "stroke": "#ff0000", "stroke-width": 2, "fill-opacity": 0.8, "stroke-opacity": 1, "title": "Westminsterin silta"}
}

]
Nykyinen silta on jo toinen samalla paikalla. Ensimmäinen silta valmistui 1746, mutta sitä jouduttiin korjaamaan vakausongelmien vuoksi ja avattiin liikenteelle vasta 1750. Sillan turvallisuus aiheutti kuitenkin jatkuvia huolia ja kustannuksia. Päätös kauniina pidetyn sillan uudellenrakentamisesta tehtiin 1853.

Uuden sillan suunnittelussa pidettiin tärkeänä sen yhteensopivuutta vieressä sijaitsevan goottilaistyylisen Westminsterin palatsin kanssa. Sillan rakentaminen aloitettiin 1854 ja se avattiin liikenteelle 1862. Vuonna 1970 silta maalattiin pääosin vihreäksi, joka on viereisessä palatsissa istuvan parlamentin alahuoneen kokoussalin teemaväri. Sen vastakohta on punainen Lambethin silta, joka ylähuoneen kokoussalin teemaväri. 

Westminsterin sillalla on Thamesin silloista kaikkein matalin alitus. Se kärsikin tammikuussa 2001 melkoisia vahinkoja laivan törmättyä siihen. Sillan korjaus- ja muutostyöt alkoivat vuonna 2003. Työhön sisältyi valurautaisten tukirakenteiden uusiminen ja sillan maalaus. Silta yhdistää joen länsirannalla sijaitsevan Westminsterin palatsin sen itäpuolella oleviin County Hall -rakennukseen ja London Eye -maailmanpyörään. Silta toimi Lontoon maratonin alkuvuosina juoksijoiden maalina.

Westminsterin silta on luokiteltu poikkeuksellisen tärkeäksi rakennelmaksi. Se sijaitsee Thamesin virtausuunnassa Hungerfordin kävelysillan yläpuolella ja Lambethin sillan alapuolella.


Tiedosto:Canaletto - Westminster Bridge, with the Lord Mayor's Procession on the Thames - Google Art Project.jpg|Westminsterin vanha silta Canaletton öljymaalauksessa vuodelta 1747.
Tiedosto:River Thames and Westminster Bridge, London-17Aug2009.jpg|Nykyinen Westminsterin silta. Etäämpänä näkyy Lambeth Bridge.
Tiedosto:Eye of London and street artists.jpg|Katutaiteilijoita Westminsterin sillalla, taustalla London Eye.
Tiedosto:Westminster bridge night.jpg|Nykyinen Westminsterin silta ja sen lähellä sijaitsevia rakennuksia iltavalaistuksessa.
Tiedosto:Westminster Bridge - geograph.org.uk - 1066079.jpg|Sillan alla.


## Lähteet

## Aiheesta muualla
Riccardo Fogli

**Riccardo Fogli** (s. 21. lokakuuta 1947 Pontedera, Italia) on italialainen kevyen musiikin laulaja. Fogli aloitti soolouransa vuonna 1973 oltuaan sitä ennen kuutisen vuotta Pooh-yhtyeen laulajana. Hän osallistui San Remon musiikkifestivaaleihin kahdeksan kertaa 1970–1990-luvuilla.

## Ura
Toscanalaisessa Pontederan kaupungissa syntynyt Fogli aloitti muusikon uransa 1960-luvulla liittymällä Slenders-nimiseen rock-yhtyeeseen; yhtye oli perustettu 1961. Vuosina 1966–1973 hän toimi Pooh-yhtyeen laulajana, minkä jälkeen hän ryhtyi soolouralle. Foglin ensimmäinen sooloalbumi, *Ciao amore, come stai*, ilmestyi 1973. Albumi menestyi heikonlaisesti. Seuraavana vuonna Fogli osallistui San Remon musiikkifestivaaleihin kappaleella "Complici". Foglin ensimmäinen menestyskappale oli 1976 julkaistu "Mondo", kappale on mukana samana vuonna julkaistulla studioalbumilla *Riccardo Fogli*. Seuraavana vuonna julkaistu "Stella" menestyi niin ikään hyvin.

Yhteistyö Maurizio Fabrizion ja Guido Morran kanssa poiki menestyssävellyksiä 1980-luvun alussa. Vuonna 1982 Fogli voitti San Remon musiikkifestivaalit kappaleella "Storie di tutti i giorni", kappaleen kirjoittivat Maurizio Fabrizio, Riccardo Fogli ja Guido Morra. Fogli osallistui San Remon musiikkifestivaaleihin sittemmin sävelteoksilla "Sulla buona strada" (1985), "Non finisce così" (1989), "Ma quale amore" (1990), "Io ti prego di ascoltare" (1991), "In una notte così" (1992) ja "Romanzo" (1996), mutta hänen suosionsa kääntyi vähitellen laskuun. Vuonna 1983 hän edusti Italiaa Eurovision laulukilpailussa Maurizio Fabrizion säveltämällä kappaleella "Per Lucia" ja päätyi jaetulle sijalle 11 Suomen yleisradioyhtiötä edustaneen Ami Aspelundin kanssa.

2000-luvulla Riccardo Foglilta on julkaistu lähinnä kokoelma-albumeja. Studioalbumi *Ci saranno giorni migliori* ilmestyi 2005. Pooh-yhtye palasi yhteen vuonna 2016 ja kesäkuussa tallennettiin livealbumi *Pooh 50 - L'ultima notte insieme*, joka julkaistiin myöhäiskesästä 2016.

## Diskografia
### Pooh-yhtyeen kanssa
* Per quelli come noi (1966)
* Contrasto (1968)
* Memorie (1969)
* Opera prima (1971)
* Alessandra (1972)
* Pooh 50 - L'ultima notte insieme (2016)

### Sooloalbumit
* Ciao amore, come stai (RCA Italiana, DPSL 10617) (1973)
* Riccardo Fogli (CBS, 81284) (1976)
* Il sole, l'aria, la luce, il cielo (CGD, 20001) (1977)
* Che ne sai (Paradiso, PRD 20151) (1979)
* Alla fine di un lavoro (Paradiso, PRD 20229) (1980)
* Campione (Paradiso, PRD 20265) (1981)
* Compagnia (Paradiso, PRD 20317) (1982)
* Torna a sorridere (Paradiso, PRD 20411) (1984)
* 1985 (Paradiso, PRD 20456) (1985)
* Le infinite vie del cuore (Paradiso, PRD 20681) (1987)
* Amore di guerra (1988)
* Sentirsi uniti (CBS, 466570 1) (1990)
* Teatrino meccanico (1992)
* Nella fossa dei leoni (1994)
* Romanzo (1996)
* Matteo (Raro!Records) (1999)
* Ci saranno giorni migliori (2005)

## Lähteet

## Aiheesta muualla
*Viralliset sivut 
*Allmusic.com
Hakunilan kirjasto

**Hakunilan kirjasto** on osa pääkaupunkiseudun Helmet-kirjastoverkkoa ja yksi Vantaan kaupungin kirjastoverkon kymmenestä toimipisteestä. 

Kirjasto toimii Hakunilanraitin varrella, noin 100 metriä Hakunilan ostoskeskuksen lounaispuolella osoitteessa Kimokuja 5, Hakunilan kirkkoa vastapäätä. Samassa rakennuksessa toimii Kimokujan päiväkoti. 

## Lähteet

## Aiheesta muualla

* Sijainti kartalla (Vantaan karttapalvelussa)
Singaporen kansallispäivä

**Singapore** juhlistaa itsenäisyyttään vuosittain kansallispäivänään 9. elokuuta. Singapore julistautui itsenäiseksi Isosta-Britanniasta elokuussa 1963 ja se liittyi Malesian liittovaltioon syyskuussa 1963. Kaksi vuotta myöhemmin maa erosi Malesian liitosta, 9. elokuuta 1965. 

Singaporelaiset aloittavat juhlimisen heinäkuun lopulla ja juhlallisuuksiin kuuluu konsertteja, karnevaaleja ja muita juhlia. Juhlat huipentuvat vuotuiseen kansallispäivän paraatiin, joka pidetään Singaporen Kallangissa sijaitsevalla kansallisstadionilla. Tapahtuma on kansallisesti televisioitu. 

## Lähteet
Atsugi

**Atsugi** () on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamijoen varrella Jokohaman länsi- ja Sagamiharan eteläpuolella. Kaupungissa on 225&nbsp;132 asukasta (vuonna 2017) ja sen pinta-ala on 93,84 neliökilometriä. Atsugi on nimitetty yhdeksi Japanin erityiskaupungeista. 

Atsugin kunta syntyi Japanin kunnallishallinnon perustamisen yhteydessä vuonna 1889. Atsugia palveleva, Tokion ja Odawaran välinen Odakyū-rautateiden Odawara-linja avattiin vuonna 1927. Kaupunki Atsugista tuli kuntaliitoksen myötä vuonna 1955, minkä jälkeen se on urbanisoitunut voimakkaasti osana Suur-Tokiota.

## Lähteet

## Aiheesta muualla

* Kaupungin internetsivut
Hari Merdeka

**Hari Merdeka** on Malesiassa vuosittain vietettävä maan itsenäisyyspäivä. Sitä juhlitaan vuosittain 31. elokuuta, Malaijan liittovaltion itsenäisyysjulistuksen vuosipäivänä. Malesian itsenäisyysjulistuksen julisti maan ensimmäinen pääministeri Tunku Abdul Rahman Kuala Lumpurin Merdeka-stadionilla.

Merdekanpäivää juhlitaan Malesiassa paraatein ja armeijan ohimarssein. Kaupungit on koristeltu maan lipuilla ja juhlavalaistuksella. Juhlien keskuspaikkana on Kuala Lumpurin Merdekan aukio. Merdekanpäivänä juhlistetaan maan eri etnisten ryhmien yhtenäisyyttä, ja päivä on maassa yleinen vapaapäivä.

Toinen Malesiassa vietettävä kansallinen juhla on Malesian päivä, joka on Malesian liittovaltion perustamispäivän vuosipäivä 16. syyskuuta 1963. Tuolloin Malaija, Pohjois-Borneo, Sarawak ja Singapore yhdistyivät Malesian liittovaltioksi. Myös Malesian päivä on maassa yleinen vapaapäivä.

## Lähteet
Gotha Go 244

**Gotha Go 244** oli saksalaisen Gothaer Waggonfabrikin kehittämä ja valmistama kaksimoottorinen kuljetuslentokone, joka oli moottoroitu versio yhtiön aiemmasta Go 242 -liitokoneesta. Konetyyppiä valmistettiin kaikkiaan 174 kappaletta, josta 133 oli liitokoneversiosta muunnettuja koneita. Ensimmäiset moottoroidut koneet toimitettiin Kreikkaan sijoitetuille saksalaisjoukoille maaliskuussa 1942, minkä lisäksi tyyppi palveli myös Lähi-idässä ja itärintamalla.

## Historia
Gothaer Waggonfabrikin valmistamasta Go 242 -liitokoneesta oli tullut saksalaisjoukkojen yleisin kuljetusliitokone toisen maailmansodan loppupuolella, ja tyyppiä toimitettiinkin yhteensä yli 1&nbsp;500 kappaletta. Gotha lähti kehittämään liitokoneen pohjalta moottoroitua Go 244 -versiota, jossa kokeiltiin erilaisia pienitehoisia voimalaitteita, joihin kuuluivat saksalaisvalmisteisten moottorien lisäksi Neuvostoliitosta ja Ranskasta sotasaaliiksi jääneitä voimalaitteita. Sarjatuotantokoneissa käytettiin suurimmin osin ranskalaisvalmisteisia moottoreita.

Moottoroitua Go 244:ää valmistettiin kaikkiaan 174 kappaletta, josta 133 oli Go 242B -liitokoneversiosta muunnettuja koneita. Koneet viimeisteltiin viiden liitokoneversion mukaisesti, jotka olivat Go 244B-1- ja Go 244B-2 -rahtiversiot, Go 244B-3 ja Go 244B-4 -laskuvarjohyppyversiot, sekä kaksoisohjaimin varustettu Go 244B-5 -versio. Rahtiversioista B-1:ssä oli vääntövarsi-iskunvaimentimet, kun B-2 oli varustettu öljyiskunvaimentimilla ja leveämmällä laskutelineellä.

Ensimmäiset moottoroidut Go 244:t toimitettiin Kreikassa ja Kreetan saarelle sijoitetuille saksalaisjoukoille maaliskuussa 1942. Tämän lisäksi tyyppiä toimitettiin Lähi-idässä ja itärintaman eteläisen Neuvostoliiton alueella palvelleille yksiköille, mutta jälkimmäisellä se osoittautui alttiiksi ilmatorjunnalle ja korvattiin Junkers Ju 52/3m ja Messerschmitt Me 323 -kuljetuskoneilla.

Konetyypistä suunniteltiin myös yksimoottorista versiota, jossa olisi käytetty nokalle asennettua Argus As 10C tai Junkers Jumo 211 -moottoria. Argus-patoputkimoottoreilla ja perinteisellä perärunkorakenteella varustettu Go 245 -versio oli myös suunnittelilla.

## Tekniset tiedot (Go 244B-2)

## Lähteet
*
*

### Viitteet
Salkkari

**Salkkari** voi tarkoittaa seuraavia:
* Salkkari, astia
* Salon Seudun Sanomat, puhekielessä *Salkkari*, sanomalehti
* Salatut elämät, puhekielessä *Salkkarit*, televisiosarja, sanaliiton osana myös yksikössä, esim. *salkkarihahmo*.
Sergei Makovski

**Sergei Konstantinovitš Makovski**  (1877–1962) oli venäläinen runoilija ja taidekriitikko. Hän järjesti nykytaiteen näyttelyitä. 

## Elämäkerta
Makovskin isä oli tunnettu taidemaalari Konstantin Makovski. Nuoremmasta Makovskista tuli venäläisen taiteen uudistumisen johtohahmo, ja hän järjesti nykytaiteen näyttelyitä ja kirjoitti aikakauslehtiin visuaalisen taiteen, arkkitehtuurin ja runouden suuntauksista. Vuosina 1909–1917 hän toimitti ja julkaisi Pietarissa taidelehti Apollonia. Hän kirjoitti myös ikonien merkityksestä ja perusti 1914 aiheeseen liittyvän aikakausijulkaisun.

Bolševikkien päästyä Venäjällä valtaan hän siirtyi maanpakoon mutta kirjoitti edelleen venäjäksi runoja ja taidetta käsitteleviä artikkeleita. Hän julkaisi 1955 venäjäksi muistelmat 'Aikalaisten muotokuvia'.

## Aiheesta muualla
* The Russian Poetry Scandal That Ended in a Due 17.3.2017
*Elena Steinke: *Der Briefwechsel zwischen Sergej Makovskij und seiner Schwester Elena Luksch-Makovskaja. 1914-1961*. (e-text)
The North Borders

**The North Borders** on brittiläisen muusikon Bonobon viides studioalbumi. Sen piti ilmestyä 1. huhtikuuta 2013, mutta se julkaistiinkin hieman aiemmin 21. maaliskuuta digitaalisessa muodossa kun mainoskappale albumista vuoti julkisuuteen. The North Bordersin ja sen singlejen kansikuvat loi australialainen taiteellinen johtaja ja albumeiden kansikuvien tekijä Leif Podhajsky.

Albumi ylsi Britannian albumilistan sijalle 34.

## Kappaleet

## Arvostelut
* AllMusic: 

## Lähteet
Black Sands

**Black Sands** on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa.

## Kappaleet

## Kokoonpano
*Bonobo – piano, bassokitara, kitara, klassinen kitara, mandoliini, Rhodes, urkuharmoni, harppu, vibrafoni, soittorasia 
*Andreya Triana – laulu (kappaleet 4, 9 ja 10)
*Mike Simmonds – viulut, alttoviulu
*Mike Lesirge – huilu, saksofoni, klarinetti (kappaleet 5 ja 12)
*Alan Hardiman – vetopasuuna (kappaleet 5 ja 10)
*Ryan Jacob – trumpetti (kappaleet 5 ja 10)
*Jack Wyllie – saksofoni (kappale 10)
*Tom Chant – saksofoni, bassoklarinetti (kappale 11)
*Graham Fox – rummut (kappale 11)
*Jack Baker – rummut (kappale 12)

## Arvostelut
* AllMusic: 
* PopMatters: 
* *[[The Times]]*: 

## Lähteet
* AllMusic 

### Viitteet
Ranskalais-saksalainen prikaati

**Ranskalais-saksalainen prikaati** ( ja ) on Euroopan unionin Eurocorpsiin liitetty yhtymä, joka perustettiin 1989. Siihen kuuluu joukkoja sekä Ranskasta että Saksasta.

## Historia
Ranskan presidentti Mitterrand ja Saksan liittokansleri Kohl sopivat prikaatin perustamisesta keskinäisissä neuvotteluissa vuonna 1987. Prikaati saavutti operaatiovalmiuden 2. lokakuuta 1989, jolloin sen komentajana oli kenraali Jean-Pierre Sengeisen. Eurocorpsiin liitetyn prikaatin joukot on sijoitettu Müllheimiin, Metziin, Donaueschingeniin, Illkirch-Graffenstadeniin, Sarrebourgiin ja Immendingeniin.

Münchenin huippukokouksessa helmikuussa 2009 sopivat Ranskan presidentti Nicolas Sarkozy ja Saksan liittokansleri Angela Merkel saksalaisen pataljoonan sijoittamisesta Illkirch-GraffenStadeniin lähelle Strasbourgia. Sopimuksen seurauksena Saksan joukot ylittäisivät Ranskan rajan ensimmäisen kerran toisen maailmansodan päättymisen jälkeen. Saksan 291. jalkaväkipataljoona aloitti siirtymisen helmikuussa 2010 ja virallinen seremonia järjestettiin joulukuussa 2010. Vuoteen 2012 saakka tukikohdassa oli tarkoitus olla 600 saksalaissotilasta.

Ranska ilmoitti 31. lokakuuta 2013, että se lakkauttaa Donaueschingeniin sijoitetun 110. jalkaväkirykmentin vuonna 2014 ja siten vähentäisi Saksaan sijoitettuja joukkoja noin tuhannella miehellä. Tämä laskisi prikaatin kokonaisvahvuuden 4&nbsp;000 mieheen. Tämän jälkeen kummallakin maalla olisi reilut 500 miestä toisen alueella.

## Kokoonpano
Ranskalais-saksalainen prikaati on kokoonpanoltaan lähinnä mekanisoitu jalkaväkiprikaati. Siihen kuuluu mekanisoitu tiedustelurykmentti, kolme jalkaväkipataljoonaa ja tykistörykmentti. Huolto-osat ja esikunta ovat yhteinen, joissa on sekä ranskalaisia että saksalaisia. Prikaatin kokoonpano pn seuraava:
*Esikunta, Müllheim
*3. husaarirykmentti ( 3e RH), Metz
*1. jalkaväkirykmentti ( 1er RI) , Sarrebourg
*291. jääkäripataljoona (), Illkirch-Graffenstaden
*292. jääkäripataljoona (), Doanueschingen
*295. tykistöpatteristo (), Stetten am kalten Markt
*550. panssaripioneerikomppania (), Immendingen
*Esikunta- ja huoltopataljoona, Müllheim

## Lähteet
Odoo

**Odoo** on avoimen lähdekoodin yritysohjelmisto, joka koostuu erilaisista liiketoimintasovelluksista. Odoon liiketoimintasovellukset kattavat muun muassa CRM:n, myynnin, verkkosivut, verkkokaupan, laskutuksen, kirjanpidon, valmistuksen, varastonhallintan ja projektinhallinnan. Liiketoimintasovellukset on integroitu toisiinsa ja toimivat saman käyttöliittymän alla. Odoohen liittyy sovelluskauppa Odoo Apps, josta voi hankkia lisämoduuleita.

Odoo tarjoaa kolme eri versiota: Odoo Enterprise, Odoo Online SaaS (Software as a Service) ja Odoo Community. Enterprise-versio sisältää kaikki sovellukset ja sitä ylläpidetään itse (yleensä toimittaja ylläpitää). Enterprise-versiota tarjoavat Odoon viralliset kumppanit. Online SaaS -versio on pilvipalvelu, joka on nopea ja helppo ottaa käyttöön, mutta siihen ei voi tehdä asiakkaan haluamia sovituksia ja muutoksia - vain Studiolla tehtävät muutokset ovat mahdollisia SaaS-versioon. Community-versio on täysin avointa lähdekoodia, josta ei makseta erillistä lisenssimaksua, vaan palvelumaksu koostuu lähinnä toimittajan tuki- ja ylläpitopalveluista sekä itse pilvipalvelimesta.

Lähdekoodin kehitystä johtaa belgialainen Odoo S. A., jolla oli vuonna 2023 vajaat 4 000 työntekijää. Sen liikevaihto on runsaat 400 miljoonaa euroa vuodessa. Odoo on suosituin avoimen lähdekoodin ERP-järjestelmä ja sitä käyttää maailmanlaajuisesti 19&nbsp;000 yritystä.

## Ohjelmisto ja arkkitehtuuri
Odoon palvelinpuoli on koodattu Python-ohjelmointikielellä ja käyttää Postgresql-tietokantaa. Lisäksi raportit on tehty Odoon kehittämällä QWEB-kielellä (XML-pohjainen) sekä front-end puolella käytetään myös JavaScriptia. Odoo on kehittänyt käyttöliittymien käsittelyyn React-tyyppisen OWL-kirjaston

Odoo on avoimen lähdekoodin ohjelmisto ja sen kehitystä voi seurata GitHubissa.

## Odoo-partnerit Suomessa
Suomessa oli tammikuussa 2024 kahdeksan virallista Odoo-partneria, joista yksi oli korkeimman tason Gold-kumppani.

## Lähteet

## Aiheesta muualla
Glutamaatti-1-semialdehydi

**Glutamaatti-1-semialdehydi** (C5H9NO3) on glutamiinihapon johdannaisiin kuuluva orgaaninen yhdiste, joka sisältää aldehydeille, amiineille ja karboksyylihapoille tyypilliset funktionaaliset ryhmät. Glutamaatti-1-semialdehydi esiintyy välituotteena kasveissa ja useissa bakteereissa porfyriinien kuten hemin ja klorofyllin biosynteesissä.

## Biosynteesi ja biologinen rooli
Kasvit ja bakteerit muodostavat glutamaatti-1-semialdehydiä glutamiinin ja siirtäjä-RNA:n muodostamasta kompleksista. Tätä reaktiota katalysoiva entsyymi on glutamyyli-tRNA-reduktaasi, joka pelkistää aminoryhmään α-asemassa olevan karboksyylihapporyhmän aldehydiryhmäksi. Porfyriinien biosynteesin seuraavassa vaiheessa glutamaatti-1-semialdehydi isomeroidaan aminolevuliinihapoksi glutamaatti-1-semialdehydi-2,1-aminomutaasin eli glutamaatti-1-semialdehydiaminotransferaasin katalysoimana. Aminoaldehydit ovat yleensä erittäin epästabiileja ja reaktiivisia, minkä vuoksi glutamaatti-1-semialdehydin muodostuminen osana porfyriinien biosynteesiä on herättänyt epäilyksiä. Yhdisteen on myös esitetty esiintyvän soluissa stabiilimpina muotoina esimerkiksi hydraattina tai rengasrakenteisena tetrahydropyranonijohdannaisena. On myös mahdollista, että glutamyyli-t-RNA-reduktaasi ja glutamaatti-1-semialdehydi-2,1-aminomutaasi ovat entsyymikompleksi, jossa glutamaatti-1-semialdehydi siirtyy entsyymiltä toiselle hydrofobista kanavaa pitkin.

## Synteesi
Ensimmäisen kerran glutamaatti-1-semialdehydiä valmistettiin vuonna 1983. Sen synteesin lähtöaineena käytettiin N-karboksibentsoksiglutamiinihapon bentsyymiesteriä, joka pelkistettiin. Synteesi oli kuitenkin vaikea suorittaa ja saanto oli huono. Tehokkaampi tapa on vinyyli-γ-aminovoihapon otsonolyysi.

## Lähteet
Kauhava Big Band

**Kauhava Big Band** (**KBB**) on Etelä-Pohjanmaan Kauhavalla toimiva big band, joka on perustettu vuonna 1988. Orkesterin kokoonpanon muodostavat viisi saksofonia, neljä pasuunaa, neljä trumpettia, piano, kitara, basso, rummut ja kaksi laulusolistia. Kauhava Big Bandin ohjelmistossa on etenkin swing-aikakauden klassikoita sekä laaja tanssimusiikkiohjelmisto. Orkesteri pitää myös erilaisia teemakonsertteja omine erikoisohjelmistoineen.

Kauhava Big Band ja sitä tukeva yhdistys perustettiin vuonna 1988. Se pohjautui vuonna 1985 perustettuun Kauhavan Yrittäjien orkesteriin. Molempien orkesterien johtajana toimi saksofonisti Jorma Salmela, joka teki myös useimmat sovitukset. Vuonna 1989 orkesteri osallistui Neuvostoliitossa Tallinnan Ranna Big Band -festivaaleille ja seuraavana vuonna Imatra Big Band Festival -tapahtumaan Jukka Lumpeen säveltämällä ohjelmistolla. Pian Lumme siirtyi big bandin johtajaksi Salmelan jälkeen, ja vuoden 1990 aikana julkaistiin orkesterin ensimmäinen albumi *Contemporary Jazz and Traditional Swing*. Vuosina 1991 ja 2006 KBB kävi esiintymässä Yhdysvaltojen Floridassa ja vuosina 1995, 1997 ja 2011 se teki kiertueet Kanadassa.

KBB:n järjestämiä teemakonsertteja ovat olleet muun muassa ”Monosen unelmatangot” (2011, laulusolisteina Matti Korkiala ja Helena Taijala), ”Hopeinen kuu – Rakastettu Olavi Virta” (2015, laulusolisteina Mariam Sandhu, Susanna Erkinheimo, Matti Korkiala ja Erkki Mustikkamäki).

## Lähteet
Lamminpään siunauskappeli

**Lamminpään siunauskappeli** on Arkkitehtitoimisto Laiho, Pulkkinen & Raunion suunnittelema kappeli Lamminpään hautausmaalla Tampereen Lamminpäässä. Rakennus sisältää ison ja pienen siunauskappelin. Tyylisuunnista rakennuksessa on funktionalismin ja dekonstruktivismin piirteitä. 

## Lähteet
Wisaksil Wangek

**Wisaksil Wangek** (s. 8. joulukuuta 1986 Si Sa Ket, Thaimaa) on thaimaalainen ylemmän kärpässarjan nyrkkeilijä ja painoluokan WBC liiton hallitseva maailmanmestari.

## Ammattinyrkkeilyura
Wangek ryhtyi ammattinyrkkeilijäksi vuonna 2009. Uran alku ei ollut lupaava sillä Wangek hävisi ensimmäisen nyrkkeilyottelunsa Akira Yaegashille teknisellä tyrmäyksellä kolmannessa erässä. Ura ei jatkunut lupaavasti Wangekin hävitessä uransa viidestä ensimmäisestä ottelusta kolme ja yksi päättyi tasatulokseen. Vuonna 2013 Wangek kohosi WBC liiton maailmanmestariksi voittamalla Yota Saton kahdeksannessa erässä tuomarin keskeyttäessä ottelun. Wangek menetti WBC liiton mestaruuden vuonna 2014 hävitessään kamppailun teknisellä päätöksellä kahdeksannessa erässä. Ottelussa Wangekin ja Carlos Cuadrasin päät olivat osuneet yhteen. Päiden törmäys oli aiheuttanut Cuadrasille haavan, jonka vuoksi tämä ei kyennyt jatkamaan ottelua ja Wangek tuomittiin häviäjäksi tuomarien pisteiden perusteella. 

Vuonna 2015 Wangek voitti WBC liiton haastajaottelussa Jose Salgadon. Vuonna 2017 Wangek voitti Roman Gonzalezin enemmistöpäätöksellä kaksitoistaeräisessä ottelussa ja kohosi WBC liiton mestariksi toisen kerran urallaan. 

## Lähteet

## Aiheesta muualla
* Ammattinyrkkeilyottelut boxrec.comissa
Ranskan 19. pioneerirykmentti

**19. pioneerirykmentti** () on Ranskan maavoimien 1. divisioonaan kuuluva pioneerirykmentti.

## Historia
Rykmentti on perustettu 1935 ja se kunniottaa afrikkalaisten pioneerien perinteitä. Toisessa maailmansodassa rykmentti osallistui Tunisian, Italian, Ranskan ja Saksan alueilla käytyihin taisteluihin. Sotien jälkeen se osallistui 1949–1954 Indokiinassa ja 1952–1962 Algeriassa käytyihin sotatoimiin.  Vuonna 1964 rykmentti sijoitettiin Besançoniin, mistä käsin se on ottanut osaa entisen Jugoslavian alueella, Kosovossa, Libyassa, Norsunluurannikolla ja Afganistanissa käytyihin sotiin.
  
## Kokoonpano
Rykmenttiin kuuluu kaikkiaan kymmenen komppaniaa, joissa palvelee noin 1&nbsp;500 sotilasta. Sen kalustona ovat VAB, EBG, EFA, EGAME, EGRAP ja erilaiset kuljetusvälineet.

## Lähteet

## Aiheesta muualla
Neimongosaurus

**Neimongosaurus** on sukupuuttoon kuollut teropodidinosaurusten suku, joka eli liitukauden lopulla, noin 72–68 miljoonaa vuotta sitten campania-vaiheelta Maastricht-vaiheelle, Aasiassa. Suku tunnetaan kahdesta osittaisesta luurangosta, joista toisesta on säilynyt suurin osa selkärangasta ja lähes kaikki raajojen luut. Kallosta tunnetaan vain osa, sisältäen aivokopan. *Alectrosaurukseksi* nimetty vuonna 1920 samalta alueelta löydetty merkillisestä kädestä ja kynsiluista koostuva löytö, saattaa kuulua *Neimongosaurukselle* ja antaa valoa puuttuville käsiluille.

## Piirteet

*Neimongosauruksen* pitkä kaula ja lyhyt häntä, samoin kuin selkärangan ilmatilat ja hartialihasten asetelma, viittaavat siihen että nämä eläimet olivat läheistä sukua oviraptoreille. Ikävä kyllä käsiluut puuttuvat eikä niitä siksi voida vertailla lopun ryhmän kanssa. Leuka on syvä ja selvästi alaspäin kääntynyt, ja oli varustettu leveällä nokalla. Hampaat olivat hyvin samankaltaiset kuin joillakin linnunlantioisilla, osoittaen kasviravintoa. Pituutta *Neimongosauruksella* oli 2,3 metriä.

## Fylogenia
Kladogrammi Lindsay Zannon (2010) mukaan:

## Lähteet
Haw Par Villan metroasema

**Haw Par Villa** on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.

## Junat

## Lähteet

## Aiheesta muualla

* Haw Par Villan metroasema Singaporen liikennelaitoksen sivuilla
Ilosia aikoja, Mielensäpahoittaja

**Ilosia aikoja, Mielensäpahoittaja** on vuonna 2018 ensi-iltansa saanut Tiina Lymin ohjaama elokuva. Se perustuu Tuomas Kyrön samannimiseen romaaniin vuodelta 2014. Elokuvan ovat käsikirjoittaneet Tiina Lymi, Tuomas Kyrö ja Juha Lehtola. Mielensäpahoittajana nähdään Heikki Kinnunen edellisessä elokuvassa pääroolin tehneen Antti Litjan sairastuttua.

Satu Tuuli Karhu palkittiin roolistaan parhaan naissivuosan Jussilla. Elokuva sai lisäksi neljä Jussi-ehdokkuutta parhaasta elokuvasta, ohjauksesta, miespääosasta (Kinnunen) ja käsikirjoituksesta. Elokuva oli Suomen katsotuin kotimainen elokuva elokuvateattereissa vuonna 2018. Kaikista elokuvista se oli toiseksi katsotuin, edelle meni vain *[[Mamma Mia: Here We Go Again!]]*.

Elokuvan ensi-ilta televisiossa oli 2. tammikuuta 2021.

## Näyttelijät

## Vastaanotto

### Arvostelut
Episodin Jesse Raatikainen antoi elokuvalle neljä tähteä viidestä ja sanoi elokuvan olevan parempi kuin edeltäjänsä. Hän sanoo arvostelussaan, että ”Lymin ohjauksessa tarinan ja elokuvan jalat pysyvät maassa. Elokuva on kohteensa kokoinen ja näköinen, kotoisan kahvin ja pullan tuoksuinen yrittämättä olla mitään suurempaa ja kansainvälistä. Se lienee *Ilosia aikoja, Mielensäpahoittajan* vahvuus: se luottaa hahmoon ja käsikirjoitukseen. Ohjaajan ja koko työryhmän huumori sekä kekseliäs ja hauska dialogi osuvat lähes poikkeuksetta iskulleen nauruhermoon, ja muutenkin elokuvan rytmitys toimii.”

Myös Suomen Kuvalehden Kalle Kinnunen antoi elokuvalle neljä tähteä viidestä ja kuvaili elokuvaa edeltäjäänsä rennommaksi ja paremmaksi. Kinnunen sanoi elokuvan olevan Heikki Kinnusen koomikonuran huipentuma.

## Lähteet

## Aiheesta muualla
*
Patosilta

**Patosilta** on Tampereella Tammerkosken ylittävä jalankulun ja pyöräilyn silta, joka otettiin käyttöön vuonna 2000.
Se sijaitsee Satakunnansillan eteläpuolella keskikosken voimalapadon päällä ja yhdistää Tammerkosken ja Kyttälän kaupunginosat.

## Lemmenlukot
Kesäkuussa 2012 katosi satoja sillan kaiteisiin kiinnitettyjä ns. lemmenlukkoja. Hiukan myöhemmin selvisi, että One love -niminen taiteilijaryhmä oli pihistänyt lukot ja sulattanut ne metallikuutioksi. Pian tämän jälkeen siltaan kiinnitettiin jälleen satoja lukkoja.

## Lähteet
Leena-Kaisa Mikkola

**Leena-Kaisa Mikkola** (s. 1962 Kaustinen) on suomalainen diplomaatti. Hän on toiminut Suomen Yhdysvaltain suurlähettiläänä  Washingtonissa syyskuusta 2024 alkaen. Sitä ennen hän toimi Kiinan-suurlähettiläänä Pekingissä syyskuusta 2021 alkaen. Aiemmin hän toimi ulkoministeriön Afrikan ja Lähi-idän osaston osastopäällikkönä vuodesta 2017 ja seurasi Syyrian tilannetta johtavana asiantuntijana 2016–2017. Mikkola oli Suomen suurlähettiläs Tel Avivissa 2011–2016.

Mikkola on koulutukseltaan oikeustieteen kandidaatti. Hän aloitti ulkoministeriön palveluksessa vuonna 1992. Tätä ennen Mikkola työskenteli Suomen Punaisessa Ristissä. Ennen suurlähettilään tehtäväänsä Mikkola oli yksikön päällikkönä ulkoministeriön poliittisella osastolla EU:n yhteisen ulko-ja turvallisuuspolitiikan yksikössä, jossa hän oli vuodesta 2007. Mikkola on työskennellyt eri tehtävissä ministeriössä poliittisella osastolla, lehdistö- ja kulttuuriosastolla sekä Eurooppa-osastolla. Suomen ulkomaanedustustoissa hän on työskennellyt Budapestissa, Ateenassa, Canberrassa ja EU-edustustossa Brysselissä. Hän on kotoisin Keski-Pohjanmaalta; syntynyt Kaustisella ja on asunut Halsualla ja Kokkolassa.

## Lähteet
Kirsti Kauppi

**Kirsti Helena Kauppi** (s. 1957 Oulu) on suomalainen diplomaatti. Hän on ollut tammikuusta 2015 Suomen suurlähettiläs Washingtonissa, Yhdysvalloissa. Sitä ennen hän oli ulkoministeriön poliittisen osaston osastopäällikön tehtävässä 1. huhtikuuta 2012 alkaen vuoden 2014 loppuun. Vuodesta 2009 hän hoiti ulkoministeriön Afrikan ja Lähi-idän osaston osastopäällikön tehtävää. Aiemmin hän on työskennellyt ministeriössä poliittisella osastolla muun muassa eurooppakirjeenvaihtajan yksikön päällikkönä sekä myös kehitysyhteistyöosastolla. Kauppi aloitti ulkoministeriön palveluksessa 1983. Koulutukseltaan Kauppi on kauppatietieden maisteri ja hän on valmistunut Kauppakorkeakoulusta vuonna 1981. 

Ulkomaanedustustoista Kauppi on palvellut suurlähettiläänä Wienissä vuosina 2005–2009 sekä pysyvänä edustajana IAEA:ssa ja Wienin YK-järjestöissä. Hän on työskennellyt Suomen edustustoissa Bangkokin suurlähetystössä, EU-edustustossa Brysselissä, Washingtonin suurlähetystössä ja Berliinin suurlähetystössä, jossa hän oli ministerin tehtävässä.

## Lähteet

## Aiheesta muualla
Päivi Hiltunen-Toivio

**Päivi Marjatta Hiltunen-Toivio** (s. 24. huhtikuuta 1952 Helsinki) on suomalainen diplomaatti ja varatuomari. Hän oli Suomen suurlähettiläs Jakartassa Indonesiassa 2014–2018. Aiemmin hän toimi suurlähettiläänä Prahassa, Tšekissä vuodesta 2010. Sitä ennen hän on työskennellyt Suomen pääkonsulina Shanghaissa ja  eri tehtävissä Suomen Pariisin-suurlähetystössä ja Suomen EU-edustustossa Brysselissä.

Hiltunen-Toivio valmistui oikeustieteen kandidaatiksi Helsingin yliopistosta vuonna 1978 ja aloitti ulkoministeriön palveluksessa 1979. Hän on toiminut Suomessa useissa EU:hun liittyvissä tehtävissä, esimerkiksi ulkoministeriön EU-puheenjohtajuussihteeristön apulaispääsihteerinä, Eurooppa-osastolla EU:n laajentumisen yksikön päällikkönä ja valtioneuvoston kansliassa EU-asioiden erityisasiantuntijana. Hän työskennellyt myös ulkoministeriön poliittisella, kauppapoliittisella, oikeudellisella ja protokollaosastolla.

## Lähteet
Keppelin metroasema

**Keppel** on suunniteltu Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2026.

Aseman suunniteltu sijainti on Keppel Roadin varrella, lähellä Keppel Distriparkia ja Keppel Terminalia.

## Lähteet
Cantonmentin metroasema

**Cantonment** on rakenteilla oleva Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2026.

Aseman sijainti on käytöstä poistetun Tanjong Pagarin rautatieaseman yhteydessä. 

## Historia
Asema julkistettiin 29. lokakuuta 2015 osana Circle Linen 6. vaihetta. Sopimus Cantonmentin aseman ja siihen liittyvien tunnelien rakentamisesta myönnettiin China State Construction Engineering Corporation Limitedille marraskuussa 2017. Rakentaminen alkoi vuoden 2017 lopussa, ja sen odotetaan valmistuvan vuonna 2026.

## Lähteet
Therizinosauria

**Terizinosaurit** (Therizinosauria) on sukupuuttoon kuollut petokätisten teropodidinosaurusten osalahko, joka eli varhaisliitukaudelta myöhäisliitukaudelle (noin 130 ja 65 miljoonaa vuotta sitten, barrême-vaiheelta maastricht-vaiheelle), nykyisen Mongolian, Kiinan ja läntisen Pohjois-Amerikan alueella. 

## Luokittelu

Therizinosauria on määritelty kattavimpana kladina joka sisältää *[[Therizinosaurus|Therizinosaurus cheloniformiksen]]* (Maleev, 1954), muttei *[[Ornithomimus|Ornithomimus edmontonicusta]]* (Sternberg, 1933), *[[Tyrannosaurus rex]]iä* (Osborn, 1905), *[[Shuvuuia|Shuvuuia desert]]iä* (Chiape *et al*, 1998) tai *[[Oviraptor|Oviraptor philoceratops]]ia* (Osborn, 1924).

* **Osalahko** **Therizinosauria**
** *[[Beipiaosaurus]]*
** *[[Falcarius]]*
** *[[Jianchangosaurus]]*
** *[[Martharaptor]]*
** *[[Nanshiungosaurus]]*
** *[[Suzhousaurus]]*
** **Heimo** Alxasauridae
*** *[[Alxasaurus]]*
** **Heimo** Therizinosauridae
*** *[[Enigmosaurus]]*
*** *[[Erliansaurus]]*
*** *[[Erlikosaurus]]*
*** *[[Eshanosaurus]]*
*** *[[Neimongosaurus]]*
*** *[[Nothronychus]]*
*** *[[Segnosaurus]]*
*** *[[Therizinosaurus]]*

### Fylogenia
Kladogrammit Lindsay Zannon (2010) mukaan:

## Lähteet

## Aiheesta muualla
* TaxonSearch.org 
* The Theropod Database
Therizinosauridae

**Therizinosauridae** (”viikateliskot”) on sukupuuttoon kuollut teropodidinosaurusten heimo, joka eli myöhäisliitukaudella (noin 96–66 miljoonaa vuotta sitten, Turonia-vaiheelta Maastricht-vaiheelle) nykyisessä Aasiassa ja Pohjois-Amerikassa.

## Fylogenia
Kladogrammi Lindsay Zannon (2010) mukaan:

## Lähteet
* Zanno, L. 2004. The pectoral girdle and forelimb of a primitive therizinosauroid (Theropoda: Maniraptora): new information on the phylogenetics and evolution of therizinosaurs. Journal of Vertebrate Paleontology. Abstracts of papers. Sixty-fourth annual meeting Society of vertebrate paleontology, 24, Supplement to number 3, 134A.
### Viitteet

## Aiheesta muualla
* TaxoSearch.org 
* The Theropod Database
Nomads in the Night

**Nomads in the Night** on Jeronimas Miliusin esittämä kappale, joka edusti Liettuaa vuoden 2008 Eurovision laulukilpailussa Serbian Belgradissa. 

## Eurovision laulukilpailussa

Kappale kilpaili Euroviisujen toisessa semifinaalissa viidentenä, jossa sitä edelsi Ukrainan edustaja Ani Lorak kappaleella ”Shady Lady” ja seurasi Albanian Olta Boka laulullaan ”Zemrën e lamë peng”. Kappale sijoittui semifinaalissa kuudenneksitoista ja täten karsiutui finaalista.

Kappale sai yhteensä 30 pistettä. Sen saamat pisteet tulivat kolmelta maalta. Täydet kaksitoista pistettä tulivat Latvialta, lisäksi kymmenen pistettä Georgialta ja kahdeksan Yhdistyneeltä kuningaskunnalta.

## Lähteet
Casanova (Giselan kappale)

**Casanova** on espanjalaisen laulajan Giselan esittämä kappale, joka edusti Andorraa vuoden 2008 Eurovision laulukilpailussa Serbian Belgradissa. Kappaleen on säveltänyt ja sanoittanut Jordi Cubino. Kappale on englanninkielinen, mutta siinä on lauseen verran katalaania.

## Eurovision laulukilpailussa

Kappale kilpaili Andorran edustuskappaleena vuoden 2008 Euroviisujen ensimmäisessä semifinaalissa 20. toukokuuta. Andorra arvottiin esiintymään semifinaalissa kahdentenatoista, maata edelsi Dustin the Turkeyn esittämä Irlannin edustuskappale ”Irelande Douze Pointe” ja seurasi Bosnia ja Hertsegovinaa edustava Laka kappaleellaan ”Pokušaj”.

”Casanova” sijoittui kuudenneksitoista ja täten karsiutui finaalista. Kappale sai yhteensä 22 pistettä, täydet 12 pistettä se sai Espanjalta.

### Saadut pisteet semifinaalissa
”Casanova” keräsi semifinaalissaan pisteitä seuraavilta mailta:

## Listasijoitukset
Kappale nousi Espanjan singlelistalla parhaimmillaan toiseksi ja pysyi listalla neljän viikon ajan.

## Lähteet
*

### Viitteet
Rough n’ Stripped

__NOTOC__
**Rough n’ Stripped** on metalliyhtye Entwinen kokoelma-albumi, joka julkaistiin vuonna 2010 levymerkillä Spinefarm Records.

Albumi debytoi Suomen virallisen listan sijalla 37.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#

## Arvostelut
* Imperiumi.net: 

## Lähteet

## Aiheesta muualla
* 
*
Videopelivuosi 1971

Tämä artikkeli käsittelee vuoden 1971 videopelijulkaisuja ja videopelimaailman merkittäviä tapahtumia.

## Huomattavat julkaisut
* Marraskuussa 1971 julkaistiin *[[Computer Space]]*, joka on maailman ensimmäinen sarjatuotettu ja kaupallinen videopeli.

## Lähteet
Videopelivuosi 1979

Tämä artikkeli käsittelee vuoden 1979 videopelijulkaisuja ja videopelimaailman merkittäviä tapahtumia.

## Tapahtumat
* Activision perustetaan
* Infocom perustetaan
* Sierra On-Line perustetaan nimellä On-Line Systems
* Sir-Tech perustetaan
* Strategic Simulations perustetaan

## Laitteistojulkaisuja
### Pelikonsolit
* Intellivision pelikonsoli julkaistaan

### Tietokoneet
* Atari julkaisee 8-bittiset 400- ja 800-mallit
* NEC PC-8001 julkaistaan
* Sharp MZ-80K julkaistaan Euroopassa

## Huomattavat julkaisut

* *[[Adventure (Atari 2600)|Adventure]]* julkaistaan Atari 2600:lle
* Atari julkaisee *[[Asteroids]]* -pelin
* Suomalainen *[[Chesmac]]* -shakkipeli
* Namco julkaisee *[[Galaxian]]* -pelin
* Atari julkaisee *[[Star Raiders]]* -pelin
Gotcha (kolikkopeli)

**Gotcha** on Atarin vuonna  julkaisema kolikkopeli. Pelissä kaksi pelaajaa liikkuu ajan myötä muuttuvassa sokkelossa. Pelin tavoitteena on *jahtaajan* saada kiinni *jahdattu*, jonka jälkeen peli nollautuu.

## Aiheesta muualla
* 
*
Linnea Skog

**Linnea Skog** (s. 30. heinäkuuta 2003 Porvoo) on suomalainen näyttelijä. Hän esitti pääosaa elokuvassa *[[Tyttö nimeltä Varpu]]* (2016) ja voitti siitä parhaan naispääosan Jussi-palkinnon vuonna 2017. Hän on kaikkien aikojen nuorin Jussi-palkinnon voittaja. Skog esitti yhden päärooleista *[[Eden (elokuva)|Eden]]*-elokuvassa (2020). Hän on näytellyt myös televisiosarjoissa *[[Roba]]* ja *[[Ratamo (televisiosarja)|Ratamo]]*.

Skogin isä oli näyttelijä Frank Skog (1968–2024) ja isoisä näyttelijä Aarre Karén (1932–2021).
__NOTOC__
## Filmografia
### Elokuvat

### Televisiosarjat

## Lähteet

## Aiheesta muualla
* 
*
Campi Flegrei

**Campi Flegrei** on Italiassa Napolin länsipuolella sijaitseva supertulivuori.

Campi Flegrei on yksi maailman vaarallisimmista tulivuorista. Se ei muistuta perinteistä tulivuorta, koska se on kaldera, eli romahtanut tulivuori. Kalderan läpimitta on noin 12 kilometriä. Siinä on yli 20 kraatteria sekä useita muita aukkoja, joista purskahtelee kuumaa vettä ja kaasua. Suomeksi Campi Flegrei tarkoittaakin ”*palavia peltoja*”. Kalderassa olevassa höyryävässä ja rikinhajuisessa Solfataran kraatterissa asui muinaisten roomalaisten uskomuksen mukaan tulen jumala Vulkanus. Puolet kalderasta on Napolinlahden alla.

## Historia
Campi Flegrei muodostui noin 39&nbsp;000 vuotta sitten. Muodostumisensa jälkeen supertulivuori on purkautunut merkittävästi ainoastaan kahdesti. Ensimmäisen kerran tämän arvioidaan tapahtuneen 35&nbsp;000 vuotta ja toisen kerran 12&nbsp;000 vuotta sitten. Näiden lisäksi tulivuorialueella sattui pienempi purkaus vuonna 1538. Pienempi purkaus kesti kahdeksan päivää ja muodosti uuden Monte Nuovo -tulivuoren.

## Tulivuoren aktiivisuus
Campi Flegrein tulivuorella on voimat tappaa satojatuhansia ihmisiä ja muuttaa jopa maapallon ilmastoa. Se on osoittanut heräämisen merkkejä 1950-luvulta lähtien. Tulivuoren päällä olevassa Pozzuolin kaupungissa maankuori kohoaa ja laskee magmakammion muutosten tahtiin. Vuonna 1983 kaupungista evakuoitiin yli 30&nbsp;000 asukasta purkauksen pelossa, kun maan pinta kohosi lähes kaksi metriä. Vuonna 1985 maankuori alkoi taas laskeutua ja vajosi 20 vuoden aikana metrin verran. Vuonna 2015 alkoi uusi yhä jatkuva nousuvaihe, jonka aikana maan pinta on kohonnut 0,4 metriä. Campi Flegrein maankuori kuumenee koko ajan ja on nyt erittäin kuuma. Myös pienten maanjäristysten sarjat ovat tihentyneet tulivuoren alueella. Napolin ja Pozzuolin satamien edustalle on noussut 25 neliökilometrin laajuinen vedenalainen harjanne, josta purkautuu kaasua yli kolmestakymmenestä sinne revenneestä aukosta.

Koska Campi Flegrei sijaitsee yhdellä maailman tiheimmin asutuista alueista, sen aktiivisuutta seurataan tarkoin. Tulivuoren päällä asuu 360 000 ihmistä ja läheisessä Napolissa noin miljoona ihmistä. Tulivuoren toimintaa seurataan maailman vanhimmassa tulivuorten tutkimuskeskuksessa Osservatorio Vesuvianossa. Siellä seurataan reaaliajassa tulivuoren lämpötilan muutoksia, maanalaisia järistyksiä sekä Napolinlahden merenpohjan lämpötilaa. Italian hallitus nosti joulukuun 2016 tutkimusten perusteella tulivuoren vaaraa uhka-asteikolla vihreästä keltaiseksi, eli jatkuvaa tarkkailua vaativaan. Mahdollisen purkauksen voimakkuudeksi on arvioitu 7 VEI-asteikolla. Sen vaikutuksia kuvaillaan ”superkolossaalisiksi”, jonka seurauksena voi olla raju ilmastonmuutos.

## Lähteet

## Aiheesta muualla

*Osservatorio Vesuviano, Campi Flegrei
CD Projekt

**CD Projekt S.A.** on puolalainen ohjelmistoalan yritys, joka on perustanut GOG.com-palvelun. Palvelu on sekä kauppapaikka että digitaalinen jakelupalvelu videopeleille.

Yritys on aloittanut lokalisoimalla puolaksi tunnettuja pelejä, kuten *[[Baldur's Gate]]*.

**CD Projekt RED** on yrityksen videopelien kehittäjäosasto, joka on tullut tunnetuksi *[[The Witcher (pelisarja)|The Witcher]]* -roolipelisarjan kehittämisestä. *The* *Witcher -*sarjan pelit ovat myyneet yhteensä yli 25 miljoonaa kappaletta vuoden 2016 loppuun mennessä. Toukokuussa 2020 CD Projekt oli saavuttanut 8,1 miljardin dollarin arvon, mikä teki siitä suurimman videopeliyhtiön Euroopassa, ohittaen Ubisoftin.

Yrityksen uusin peli on ''Cyberpunk 2077'', joka julkaistiin 10. joulukuuta 2020.

## Pelit

## Lähteet

## Aiheesta muualla
* CD Projekt MobyGamesissä
Videopelivuosi 1978

Tämä artikkeli käsittelee vuoden 1978 videopelijulkaisuja ja videopelimaailman merkittäviä tapahtumia.

## Tapahtumat
* Koei perustetaan.
* SNK aloittaa videopelien kehittäjänä, ensimmäinen peli *[[Micon Kit]]* julkaistaan

## Huomattavat julkaisut
### Kolikkopelit
* Taito julkaisee *[[Space Invaders]]* kolikkopelin.
* Atari julkaisee *[[Atari Football]]* kolikkopelin.
* Atari julkaisee *[[Avalanche (videopeli)|Avalanche]]* kolikkopelin.

### Pelikonsolit
* Philips Videopac G7000 pelikonsoli julkaistaan.
* Interton VC 4000 pelikonsoli julkaistaan.

## Lähteet
Killer List of Videogames

**Killer List of Videogames** on verkkosivu, joka luetteloi vanhat kolikkopelit.

Palvelua on kuvattu *[[IMDb]]:ksi videopeleille*.

## Katso myös
* MobyGames

## Lähteet
Alfa Romeo 4C

**Alfa Romeo 4C** on Alfa Romeon vuosina 2013–2019 valmistama urheiluautomalli. Se esiteltiin konseptina Frankfurtin autonäyttelyssä syksyllä 2011, ja varsinainen tuotantoversio Genevessä keväällä 2013. Avomalli 4C Spider esiteltiin myös Geneven autonäyttelyssä vuotta myöhemmin.

4C:n keskellä sijaitseva moottori on turboahdettu nelisylinterinen 1,75-litrainen, jonka teho on 240 hevosvoimaa. Voima välitetään takapyörille kuusiportaisella kaksoiskytkinvaihteistolla. 

## Lähteet

## Aiheesta muualla
Western Gun

**Western Gun** on Taiton vuonna  julkaisema kolikkopeli. Peli on julkaistu Pohjois-Amerikassa nimellä **Gun Fight**.

Peli oli ensimmäinen videopeli, jossa kaksi ihmistä taistelee toisiaan vastaan samaan aikaan.

Peli mainitaan usein ensimmäisenä, jossa käytettiin mikroprosessoria.

## Lähteet

## Aiheesta muualla
*
*
JOTA-JOTI

**Jamboree on the Air – Jamboree on the Internet** (lyhenne **JOTA-JOTI**) on Partioliikkeen Maailmanjärjestön (WOSM) vuosittain järjestämä kansainvälinen partiotapahtuma, jossa partiolaiset ovat yhteydessä toisiinsa amatööriradion, internetin ja muiden viestintätapojen välityksellä. Tapahtuman tarkoituksena on lisätä kulttuuritietoutta ja suvaitsevaisuutta sekä edistää yhteistyötaitoja ja partiolaisten maailmanlaajuista yhteenkuuluvuutta.

Jamboree on the Air (*JOTA*) järjestettiin ensimmäisen kerran vuonna 1957. Tapahtuma sai sisartapahtuman vuonna 1995, kun Jamboree on the Internetiä (*JOTI*) alettiin järjestämään. Vuodesta 2013 lähtien näitä kahta tapahtumaa on järjestetty yhtenä yhteisenä tapahtuma.

Nykyään JOTA-JOTI järjestetään vuosittain lokakuun kolmantena täytetä viikonloppuna. Vuonna 2018 tapahtumaan osallistui arviolta yli 1&nbsp;830&nbsp;000 partiolaista 144 eri maasta.

## JOTA-JOTI Suomessa
Suomen Partiolaisilla on käytössään 15 radioamatöörien kutsumerkkiä, joita käytetään JOTA-JOTIssa.

* OH0JAM
* OH0SGF
* OH0SUF
* OH1SUF
* OH2JAM
* OH2S
* OH2SGF
* OH2SUF
* OH3SUF
* OH4SUF
* OH5SUF
* OH6SUF
* OH7SUF
* OH8SUF
* OH9SUF

## Lähteet

## Aiheesta muualla

* Tapahtuman kotisivut
Chigasaki

**Chigasaki** () on Japanin kaupunki Honshūn saarella Kantōn alueella Kanagawan prefektuurissa. Se sijaitsee Tyynenmeren Sagaminlahden rannalla prefektuurin pääkaupungin Jokohaman lounaispuolella. Kaupungissa on 239&nbsp;993 asukasta (vuonna 2017) ja sen pinta-ala on 35,76 neliökilometriä. Chigasaki on nimitetty yhdeksi Japanin erityiskaupungeista. 

Chigasaki sijaitsee Sagaminlahden rannikon lämpimästä ilmastostaan tunnetulla Shōnanin alueella, ja se kehittyikin 1800-luvun lopulla ja 1900-luvun alkupuolella huvila- ja terveyskylpyläpaikkakuntana. Kaupunkioikeudet Chigasaki sai vuonna 1947. Sen jälkeen se on urbanisoitunut voimakkaasti osana Suur-Tokiota. Chigasaki tunnetaan muun muassa *Southern Beach* -uimarannastaan, joka avattiin jo vuonna 1898. Sen maamerkkejä ovat tapaamispaikkanakin käytetty suuri C-kirjaimen muotoinen veistos ja merellä näkyvä, 15 metriä korkea *Eboshi-iwa*-kallio, joka on saanut nimensä *[[eboshi]]*-hatulta. Chigasakia palvelevat JR Higashi-Nihonin Tōkaidō-päälinja ja Sagami-linja.


Tiedosto:Chigasaki_city_center_area_Aerial_photograph.1988.jpg|Chigasakin keskusta- ja ranta-aluetta vuonna 1988


## Lähteet

## Aiheesta muualla

* Kaupungin internetsivut
Sinclair Research

**Sinclair Research** on Clive Sinclairin perustama yhtiö, joka valmisti *Sinclair*-kotitietokoneita.

Vuonna 1986 Sinclair myi yhtiön Amstradin Alan Sugarille.

## Tuotteet
* Sinclair ZX80
* Sinclair ZX81
* ZX Spectrum (1982)
* Sinclair QL (1984)

## Lähteet

## Kirjallisuutta
* Adamson, Ian; Kennedy, Richard *Sinclair and the "Sunrise" Technology*. (1986). Penguin Books. .
* Dale, Rodney *The Sinclair Story*. (1985). Duckworth. .
* Tedeschi, Enrico *Sinclair Archaeology: The Complete Photo Guide to Collectable Models*. (1986). Hove Books. .
Markku Hyvönen

**Markku Kari Hyvönen** (s. 12. lokakuuta 1964 Helsinki) on suomalainen freelancenäyttelijä, joka on juontanut Kadonneet-televisiosarjaa ja esiintynyt mm. elokuvissa *[[Paha maa]]* ja *[[Tali-Ihantala 1944]].* Hyvönen toimii myös teatteriohjaajana ja käsikirjoittajana. Hän asuu Tuusulassa.

## Lähteet